Aleksandr Potasjov, hviterussisk Аляксандр Паташоў - "Aljaksandr Patasjow" (russisk Александр Поташёв, født 12. mars 1962) er en tidligere kappgjenger som representerte Sovjetunionen og senere Hviterussland. Han vant gullmedaljen over 50 km kappgang under VM 1991 i Tokyo. Potasjov og hans lagkamerat Andrej Perlov prøvde å krysse mållinjen likt for å få delt gullmedalje. Men dommerne erklærte Potasjov som vinner med et tidels sekund.